Úradný vestník L 113 , 20/04/2004 S. 0054 - 0059



Rozhodnutie Komisie z 13. apríla 2004, ktorým sa ustanovujú osobitné podmienky pri dovoze produktov rybolovu pochádzajúcich z Rumunska [oznámené pod číslom dokumentu K(2004) 1330] (Text s významom pre EHP) (2004/361/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje zdravotné podmienky pri produkcii a uvádzaní produktov rybolovu na trh [1], a najmä na jej článok 11 ods. 1, keďže: (1) bola v mene Komisie vykonaná inšpekčná návšteva Rumunska, aby sa overili podmienky v akých sa vyrábajú, uskladňujú a do spoločenstva odosielajú produkty rybolovu; (2) legislatívne ustanovenia Rumunska o zdravotnej kontrole a monitorovaní produktov rybolovu sa môžu považovať za také, ktoré zodpovedajú ustanoveniam stanoveným v smernici 91/493/EHS; (3) "Národná hygienická veterinárna agentúra (NHVA)" je schopná účinne overovať uplatňovanie platných (legislatívnych) pravidiel; (4) NHVA poskytla úradné záruky ohľadne zhody s normami pre zdravotné kontroly a monitorovanie produktov rybolovu, ako sa uvádza v článku V prílohy smernice 91/493/EHS, a ohľadne splnenia hygienických požiadaviek zodpovedajúcich požiadavkám ustanoveným touto smernicou; (5) je potrebné stanoviť podrobné ustanovenia týkajúce sa produktov rybolovu, ktoré sa dovážajú do spoločenstva z Rumunska v súlade so smernicou 91/493/EHS; (6) je potrebné vypracovať zoznam schválených prevádzkarní, spracovateľských plavidiel, alebo chladiarenských skladov a zoznam mraziarenských plavidiel, ktoré sú vybavené v súlade s požiadavkami smernice Rady 92/48/EHS zo 16. júna 1992, ktorá ustanovuje minimálne pravidlá hygieny platné pre produkty rybolovu ulovené na palubách určitých plavidiel v súlade s článkom 3 ods. 1 písm. a) a i) smernice 91/493/EHS [2]. Tieto zoznamy by sa mali vypracovať na základe komunikácie medzi NHVA a Komisiou; (7) je vhodné, aby sa toto rozhodnutie uplatnilo do 45 dní po jeho zverejnení a aby sa poskytlo potrebné prechodné obdobie; (8) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat; PRIJALA TOTO ROZHODNUTIE: Článok 1 "Národná hygienická veterinárna agentúra (NHVA)" bude príslušným orgánom v Rumunsku na účely overovania a potvrdzovania zhody produktov rybolovu s požiadavkami smernice 91/493/EHS. Článok 2 Produkty rybolovu dovážané do spoločenstva z Rumunska musia spĺňať podmienky uvedené v článkoch 3, 4 a 5. Článok 3 1. Každá zásielka musí byť sprevádzaná očíslovaným originálom zdravotného certifikátu pozostávajúceho z jedného listu, riadne vyplneného, podpísaného a datovaného v súlade so vzorom v prílohe I. 2. Zdravotný certifikát musí byť napísaný aspoň v jednom z úradných jazykov členského štátu, v ktorom sa vykonávajú kontroly. 3. Zdravotný certifikát musí obsahovať meno, oprávnenie a podpis zástupcu NHVA a úradnú pečiatku NHVA, ktorej farba sa musí odlišovať od farby ostatných údajov na certifikáte. Článok 4 Produkty rybolovu musia pochádzať zo schválených prevádzkarní, spracovateľských plavidiel alebo chladiarenských skladov alebo z registrovaných mraziarenských plavidiel uvedených v prílohe II. Článok 5 Na všetkých obaloch, s výnimkou mrazených výrobkov rybolovu voľne uložených alebo určených na výrobu konzervovaných potravín, musí byť nezmazateľným písmom uvedené slovo "ROMANIA" a schvaľovacie/registračné číslo prevádzkarne, spracovateľského plavidla, chladiarenského alebo mraziarenského plavidla, z ktorého pochádzajú. Článok 6 Toto rozhodnutie sa uplatňuje od 4. júna 2004. Článok 7 Toto rozhodnutie je adresované členským štátom. V Bruseli 13. apríla 2004 Za Komisiu DAVID Byrne člen Komisie [1] Ú. v. ES L 268, 24.9.1991, s. 15. Smernica bola naposledy upravená nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. ES L 187, 7.7.1992, s. 41. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II ZOZNAM PREVÁDZKARNÍ A PLAVIDIEL ST : Spracovateľská prevádzkareň Schvaľovacie číslo | Názov | Mesto/Región | Schválené do | Kategória | F-303 | Condemar SA | Constanta | | ST | F-320 | Europesca SRL | Timis | | ST | F-322 | Black Sea Stugeron SRL | Tulcea | | ST | F-324 | Kaviar House SRL | Bucuresti | | ST | F-330 | MF Import Export SRL | Bucuresti | | ST | F-331 | Blapis Prod SA | Brasov | | ST | F-332 | Conectii International SA | Galati | | ST | --------------------------------------------------